cyanic-selkie/wikianc huggingface dataset:
หนุ่มหล่อเฟี้ยว แปลงโฉมสาว
หนุ่มหล่อเฟี้ยว แปลงโฉมสาว (The Wallflower) เป็นการ์ตูนญี่ปุ่น แต่งโดย โทโมโกะ ฮายากาวะ จัดพิมพ์ในประเทศญี่ปุ่นภายใต้ลิขสิทธิ์ของโคดันฉะ และในประเทศไทยโดยสำนักพิมพ์บงกช ในเดือนตุลาคม พ.ศ. 2549 ได้ถูกสร้างเป็นอนิเมะ ออกอากาศทุกคืนวันอังคาร เวลา 1.30-2.00 น. ทางสถานีทีวีโตเกียว
โกตดาซูร์
โกตดาซูร์ (Côte d'Azur) หรือเป็นที่รู้จักในชื่อภาษาอังกฤษว่า เฟรนช์ริวีเอรา (French Riviera) เป็นชายฝั่งทะเลเมดิเตอร์เรเนียนทางมุมตะวันออกเฉียงใต้ของประเทศฝรั่งเศส รวมไปถึงโมนาโก ไม่มีขอบเขตแน่ชัดแต่มักจะกล่าวถึงว่า มีขอบเขตตั้งแต่ม็องตงไปจนถึงชายแดนอิตาลี ทางตะวันออกของแซ็ง-ทรอเป, อีแยร์ หรือกาซี ทางตะวันตก
ชายหาดเป็นหนึ่งในบริเวณที่มีรีสอร์ตสมัยใหม่แรก ๆ โดยเริ่มจากการเป็นที่พักตากอากาศฤดูหนาวของคนชั้นสูงอังกฤษในช่วงปลายศตวรรษที่ 18 และเมื่อทางรถไฟมาถึงในช่วงกลางศตวรรษที่ 19 จึงเป็นจุดพักผ่อนของ ชาวอังกฤษ รัสเซีย และสมาชิกราชวงศ์ เช่น สมเด็จพระราชินีนาถวิกตอเรียแห่งสหราชอาณาจักร และพระเจ้าเอ็ดเวิร์ดที่ 7 แห่งสหราชอาณาจักร
ในช่วงครึ่งแรกของศวรรษที่ 20 เหล่าศิลปินและนักเขียนยังมาเยี่ยมเยียนประจำ เช่น ปาโบล ปีกัสโซ, อ็องรี มาติส, อีดิธ วอร์ทัน, ซอเมอร์เซต เมาม์, และอัลดุส ฮักซ์ลีย์ เช่นเดียวกับชาวอเมริกันและชาวยุโรปที่ร่ำรวย หลังสงครามโลกครั้งที่สอง เป็นจุดหมายปลายทางของนักท่องเที่ยวที่มีชื่อเสียง มีคนผู้มีชื่อเสียงหลายคนมีบ้านอยู่แถบนี้ เช่น เอลตัน จอห์น และบรีฌิต บาร์โด โกตดาซูร์เป็นบ้านชาวต่างชาติ 83,962 ครัวเรือน กว่า 163 สัญชาติ และประมาณว่า มีชาวต่างชาติที่มิใช่ฝรั่งเศสอาศัยมากกว่าชาวฝรั่งเศสอย่างมาก
เมืองที่ใหญ่ที่สุดคือเมืองนิส ที่มีประชากร 347,060 คน (ข้อมูลปี ค.ศ. 2006) เป็นสถานที่ของการล่องเรือยอช์ตและเดินเรือ เป็นสถานที่ที่มีแสงแดด 300 วันต่อปี มีชายหาดยาว 115 กิโลเมตร มีสนามกอล์ฟ 18 สนาม รีสอร์ตสกี 14 แห่ง และร้านอาหาร 3,000 ร้าน
ทีแอลซี: เทเบิล แลดเดอร์ แอนด์ แชร์ (2012)
ทีแอลซี: เทเบิล แลดเดอร์ แอนด์ แชร์ (2012) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2012 ซึ่งจัดเป็นปีที่ 4 แล้ว สถานที่จัดคือ Barclays Center ในเมือง บรุกลิน, รัฐนิวยอร์ก สหรัฐอเมริกา เมื่อวันที่ 16 ธันวาคม ค.ศ. 2012
แหล่งข้อมูลอื่น
es:WWE TLC: Tables, Ladders & Chairs
อำเภอประจักษ์ศิลปาคม
ประจักษ์ศิลปาคม เป็นอำเภอหนึ่งของจังหวัดอุดรธานี และเป็น 1 ใน 5 อำเภอของจังหวัดที่มีทางรถไฟสายตะวันออกเฉียงเหนือผ่าน ชื่อของอำเภอนี้ตั้งตามพระนามของกรมหลวงประจักษ์ศิลปาคม เพื่อเฉลิมฉลองและเพื่อเป็นเกียรติแก่จังหวัดอุดรธานีมีอายุการจัดตั้งครบ 100 ปี ในปี พ.ศ. 2540
ที่ตั้งและอาณาเขต
อำเภอประจักษ์ศิลปาคมมีอาณาเขตติดต่อกับเขตการปกครองข้างเคียงดังต่อไปนี้
ประวัติ
จังหวัดอุดรธานีจัดตั้งเป็นจากการรวมเมืองกมุทธาไสย เมืองกุมภวาปี เมืองหนองหานและอำเภอบ้านหมากแข้ง ตั้งเป็นเมืองจัตวา เรียกว่า "เมืองอุดรธานี" ตั้งแต่วันที่ 12 มกราคม พ.ศ. 2440 จนถึงในปี พ.ศ. 2540 จังหวัดมีอายุการจัดตั้งครบ 100 ปี จึงมีการจัดตั้งอำเภอเพื่อเฉลิมฉลองและเพื่อเป็นเกียรติแก่จังหวัดอุดรธานี จึงประกาศพื้นที่ฝั่งเหนือของหนองหานกุมภวาปี อำเภอกุมภวาปี ได้แก่ ตำบลห้วยสามพาด ตำบลนาม่วง และตำบลอุ่มจาน จัดตั้งขึ้นเป็น กิ่งอำเภอประจักษ์ศิลปาคม ในวันที่ 25 มิถุนายน พ.ศ. 2540 โดยใช้ชื่อ "ประจักษ์ศิลปาคม" ตามพระนามของพระเจ้าบรมวงศ์เธอ กรมหลวงประจักษ์ศิลปาคม ทรงเป็นผู้ริเริ่มก่อตั้งจังหวัดอุดรธานีขึ้นจากที่ตั้งกองบัญชาการมณฑลลาวพวนที่บ้านหมากแข้งใน พ.ศ. 2436 ได้ทรงริเริ่มสร้างบ้านหมากแข้งให้เกิดความเจริญจากหมู่บ้านชนบทจนเป็นเมืองอุดรธานี และยกฐานะเป็นจังหวัด เป็นการก่อสร้างรากฐานความเจริญวัฒนาถาวรจวบจนปัจจุบัน
เพื่อประโยชน์ด้านการปกครองกับอำนวยความสะดวกแก่ประชาชนตามมติคณะรัฐมนตรีเมื่อวันที่ 15 พฤษภาคม 2550 อนุมัติหลักการร่างพระราชกฤษฎีกาตั้งอำเภอ (รวม 81 อำเภอ) พ.ศ. 2550 เพื่อยกฐานะกิ่งอำเภอขึ้นเป็นอำเภอ  จำนวน 81 แห่ง เพื่อเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 ได้ประกาศในราชกิจจานุเบกษาฉบับกฤษฎีกาเล่ม 124 ตอนที่ 46 ลงวันที่ 24 สิงหาคม 2550 โดยมีผลให้ใช้บังคับเมื่อพ้น 15 วันนับแต่ประกาศในราชกิจนุเบกษา ดังนั้นในวันที่ 8 กันยายน ปีเดียวกัน ได้รับการยกฐานะเป็น อำเภอประจักษ์ศิลปาคม เป็นอำเภอลำดับที่ 25 ของจังหวัดอุดรธานี
การปกครองส่วนภูมิภาค
อำเภอประจักษ์ศิลปาคมแบ่งเขตการปกครองย่อยเป็น 3 ตำบล 41 หมู่บ้าน
การปกครองส่วนท้องถิ่น
ท้องที่อำเภอประจักษ์ศิลปาคมประกอบด้วยองค์กรปกครองส่วนท้องถิ่น 3 แห่ง ได้แก่
การแข่งขันระหว่างสโมสรฟุตบอลลีดส์ยูไนเต็ดกับสโมสรฟุตบอลแมนเชสเตอร์ยูไนเต็ด
การแข่งขันระหว่างสโมสรฟุตบอลลีดส์ยูไนเต็ดกับสโมสรฟุตบอลแมนเชสเตอร์ยูไนเต็ด (Leeds United F.C.–Manchester United F.C. rivalry) หรือเรียกว่า สงครามดอกกุหลาบ (Roses rivalry) เป็นการแข่งขันฟุตบอลระหว่างลีดส์ยูไนเต็ดกับแมนเชสเตอร์ยูไนเต็ด โดยมีที่มาจากสงครามดอกกุหลาบ ในช่วงศตวรรษที่ 15 (ค.ศ. 1455–1485) เป็นการรบกันเพื่อแย่งกันเป็นใหญ่ในอังกฤษระหว่างราชวงศ์แลงคัสเตอร์ กับราชวงศ์ยอร์ก โดยฝ่ายแลงคัสเตอร์มีสัญลักษณ์เป็นกุหลาบแดง ส่วนฝ่ายยอร์คมีสัญลักษณ์เป็นกุหลาบขาว แมนเชสเตอร์เป็นส่วนหนึ่งของแลงคัสเชียร์ ส่วนลีดส์เป็นส่วนหนึ่งของยอร์กเชียร์
เกียรติประวัติ
(Charity/Community Shields includes shared honours after a drawn match, as per competition regulations prior to 1993)
ปางเรือนแก้ว
ปางเรือนแก้ว ทำเป็นปางมารวิชัยอยู่ในเรือนแก้ว ซึ่งเป็นต้นแบบของพระพุทธชินราช บางแบบทำเป็นปางสมาธิ บางแบบทำเป็นปางขัดสมาธิเพชร
ประวัติ
ในสัปดาห์ที่ 4 จากวันที่ทรงตรัสรู้ พระพุทธเจ้าเสด็จขึ้นประทับ (นั่ง) ขัดสมาธิ ณ เรือนแก้วที่เทวดาเนรมิตถวายทางทิศตะวันตกเฉียงเหนือของต้นศรีมหาโพธิ์ ทรงพิจารณาธรรมตลอดเวลา ๗ วัน สถานที่นั้นเรียกว่า รัตนฆรเจดีย์ ในหนังสือพระปฐมสมโพธิกถา กล่าวว่าในสัปดาห์ที่ 1 - 3 พระฉัพพรรณรังสี (รัศมี 6 ประการ) ยังมิได้โอภาสออกจากพระวรกาย จนในสัปดาห์ที่ 4 เมื่อเสด็จประทับ (นั่ง) ขัดสมาธิ ทรงพิจารณาธรรมในเรือนแก้วแล้ว พระฉัพพรรณรังสีจึงมีโอภาสออกมาจากพระวรกาย
ฮิว คลิฟตัน
ฮิว คลิฟตัน เป็นนักแสดงอังกฤษละครเงียบ
เซลล์บี
บีเซลล์ (B lymphocyte, B cell) เป็นเซลล์เม็ดเลือดขาวประเภทลิมโฟไซต์ ซึ่งเมื่อถูกกระตุ้นด้วยสารแปลกปลอมหรือแอนติเจนจะพัฒนาเป็นพลาสมาเซลล์ที่มีหน้าที่หลั่งแอนติบอดีมาจับกับแอนติเจน บีเซลล์มีแหล่งกำเนิดในร่างกายจากสเต็มเซลล์ ที่ชื่อว่า "Haematopoietic Stem cell" ที่ไขกระดูก พบครั้งแรกที่ไขกระดูกบริเวณก้นกบของไก่ ที่ชื่อว่า Bursa of Fabricius จึงใช้ชื่อว่า "บีเซลล์" (บางแห่งอ้างว่า B ย่อมาจาก Bone Marrow หรือไขกระดูกซึ่งเป็นที่กำเนิดของบีเซลล์ แต่นี่เป็นเพียงความบังเอิญเท่านั้น) ในขณะที่ ลิมโฟไซต์อีกชนิด คือ ทีเซลล์ ถูกค้นพบครั้งแรกที่ไขกระดูกบริเวณไทมัส จึงใช้ชื่อว่า "ทีเซลล์"
บีเซลล์เป็นส่วนประกอบสำคัญของระบบภูมิคุ้มกันแบบจำเพาะ (Adaptive Immune System)
การทำงาน
ร่างกายของมนุษย์สร้างบีเซลล์จำนวนหลายพันล้านชนิดในแต่ละวันมาอยู่ในระบบเลือดและน้ำเหลืองเพื่อทำหน้าที่ในระบบภูมิคุ้มกัน เซลล์เหล่านี้จะยังไม่ทำหน้าที่ผลิตแอนติบอดีจนกว่าจะถูกกระตุ้นเต็มที่ โดยบีเซลล์แต่ละตัวจะมีรีเซพเตอร์โปรตีน (receptor protein) เรียกว่า บีเซลล์ รีเซพเตอร์ (B cell receptor - BCR) บนผิวเซลล์ ซึ่งจะมีความจำเพาะต่อแอนติเจนเพียงหนึ่งชนิด บีเซลล์รีเซพเตอร์เป็นอิมมูโนกลอบูลินที่ติดอยู่บนผิวเซลล์ ซึ่งเมื่อบีเซลล์เจอกับแอนติเจนที่จำเพาะ (แอนติเจนจับกับรีเซพเตอร์) และได้รับสัญญาณเสริมจากเฮลเปอร์ทีเซลล์แล้วก็จะพัฒนาต่อไปเป็นเซลล์ชนิดใดชนิดหนึ่งระหว่างพลาสมาเซลล์กับเมโมรีบีเซลล์ บีเซลล์อาจจะพัฒนาไปเป็นเซลล์ชนิดใดชนิดหนึ่งได้ในทันทีหรือเข้าสู่การพัฒนาระยะกลางคือปฏิกิริยาในเจอร์มินัลเซนเตอร์ ซึ่งบีเซลล์จะกลายพันธุ์หลายครั้งในยีนที่สร้างอิมมูโนกลอบูลินจนมีความจำเพาะต่อแอนติเจนมากขึ้น และอาจจะเปลี่ยนคลาสได้ด้วย
Enteropsidae
Enteropsidae เป็นสกุลของ Copepod ที่อยู่ในวงศ์ Cyclopoida.
สปีชีส์ในสกุล ได้แก่:
ปางสนเข็ม
ปางสนเข็ม เป็นพระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ทั้งสองข้างยกขึ้นเสมอพระอุระ (อก) พระหัตถ์ซ้ายอยู่ในพระอิริยาบถจับเข็ม พระหัตถ์ขวาจับเส้นด้าย เป็นกิริยาสนเข็ม
ประวัติ
ในครั้งหนึ่งเมื่อพระจีวรของพระอนุรุทธเถระเก่ามาก ท่านจึงแสวงหาผ้าบังสุกุลเพื่อมาทำจีวร พระเถระพบผ้า 3 ผืนที่กองหยากเยื่อจึงเก็บมา ในสมัยโบราณการทำจีวรต้องตัดเย็บและย้อมเอง พระสงฆ์ทั้งหลายจึงมาช่วยกันอย่างพร้อมเพรียงแบ่งหน้าที่กันทำตามความเหมาะสม พระพุทธเจ้าทรงช่วยร้อยด้ายเข้าในบ่วงเข็ม (สนเข็ม) เมื่อพระรูปใดด้ายหมดก็ส่งเข็มถวาย พระพุทธองค์ก็ทรงสนเข็มประทาน จนการเย็บจีวรสำเร็จเรียบร้อยด้วยดี
สารก่อภูมิแพ้
สารก่อภูมิแพ้ (allergen) เป็นแอนติเจนชนิดหนึ่งซึ่งสามารถกระตุ้นระบบภูมิคุ้มกันของร่างกายให้สร้างการตอบสนองทางภูมิคุ้มกันอย่างรุนแรงผิดปกติ เนื่องจากเกิดการรับรู้ผิดว่ามีอันตรายต่อร่างกาย โดยที่แท้จริงแล้วสารนั้นไม่ได้มีอันตรายใดๆ เรียกปฏิกิริยาเช่นนี้ว่าภูมิแพ้
แฟรงก์ คอเครน
แฟรงก์ คอเครน (28 ตุลาคม 1882 – 21 พฤษภาคม 1962) เป็นนักแสดงละครเวทีชาวอังกฤษ
ฟิสต์ออฟเดอะนอร์ทสตาร์: ลอสต์แพระไดส์
ฟิสต์ออฟเดอะนอร์ทสตาร์: ลอสต์แพระไดส์ (Fist of the North Star: Lost Paradise 北斗が如く (Hokuto ga Gotoku)) เป็นวิดีโอเกมแนวแอ็กชันเล่นตามบทบาท  พัฒนาและจัดจำหน่ายโดยเซก้า สำหรับเครื่องเพลย์สเตชัน 4 ตัวเกมได้โครงเรื่องจากชุดมังงะเรื่อง ฤทธิ์หมัดดาวเหนือ ของ บุรอนซอน และ เท็ตสึโอะ ฮาร่า และมีรูปแบบการเล่นจากชุดเกม ยากูซ่าของเซก้า ตัวเกมวางจำหน่ายในประเทศญี่ปุ่นในวันที่ 8 มีนาคม ค.ศ. 2018 และวางจำหน่ายทั่วโลกในวันที่ 2 ตุลาคมปีเดียวกัน
รูปแบบการเล่น
ลอสต์แพระไดส์ เป็นวิดีโอเกมแนวแอ็กชันเล่นตามบทบาทในมุมมองบุคคลที่สาม ตัวเกมประกอบด้วยค่าประสบการณ์, ความสามารถ และรูปแบบการเล่นแบบต่อสู้-ผจญภัยที่คล้ายกันกับชุดเกม ยากูซ่า ของเซก้า ผู้เล่นสามารถสำรวจเมืองอีเดน, ต่อสู้ผ่านการเผชิญหน้าของศัตรูในรูปแบบการเล่นบีตเอ็มอัปที่ถูกคั่นด้วยควิกไทม์อีเวนต์
การต่อสู้นั้นมีศูนย์กลางอยู่ที่ระบบ "Hidden Channeling Points" ซึ่งเป็นหนึ่งในองค์ประกอบหลักของหมัดเทพเจ้าดาวเหนือซึ่งเป็นสไตล์ศิลปะการต่อสู้หลักของซีรีส์ นอกจากนี้ตัวเกมยังมีมินิเกมต่าง ๆ เช่นบาร์เทนเดอร์ เบสบอล การแข่งรถ และการเล่นเกมย้อนยุค ไม่ว่าจะเป็น โฮกูโตะโนะเค็น สำหรับเครื่องเซก้ามาร์ค III สเปซฮาร์เลอร์ เอาต์รัน และ ซูเปอร์แฮงค์ออน ที่สามารถเล่นได้หลังจากการกู้จากดินแดนรกร้าง
ซูเปอร์จูเนียร์
ซูเปอร์จูเนียร์ (Super Junior) เป็นบอยแบนด์เกาหลีใต้ ซึ่งลี ซู-มาน ก่อตั้งขึ้นในปี 2005 สังกัดเอสเอ็มเอนเตอร์เทนเมนต์ เบื้องต้นประกอบด้วยสมาชิกสิบสองคนคือ อีทึก, ฮีช็อล, หาน เกิง, เยซ็อง, คังอิน, ชินดง, ซ็องมิน, อึนฮย็อก, ทงแฮ, ชีว็อน, รยออุก และคีบ็อม ต่อมาในปี 2006 กยูฮย็อน จึงเข้าเป็นสมาชิกคนที่สิบสาม ปัจจุบันเหลือสมาชิกสิบคนคือ อีทึก, ฮีช็อล, เยซ็อง, ชินดง, ซ็องมิน (ไม่ทำงานแล้ว), อึนฮย็อก, ทงแฮ, ชีว็อน, รยออุก และกยูฮย็อน
ก่อนการเปิดตัวอย่างเป็นทางการ
ในช่วงต้น ค.ศ. 2004 เกิดข่าวลือหนาหูแพร่สะพัดไปในอินเทอร์เน็ต เกี่ยวกับการก่อตั้งบอยแบนด์กลุ่มใหญ่ของ เอสเอ็มเอ็นเตอร์เทนเมนต์ ยักษ์ใหญ่ของเกาหลีใต้ จนกระทั่งในตอนต้น ค.ศ. 2005 เอสเอ็มเอ็นเตอร์เทนเมนต์ได้ออกมายืนยันข่าวลือดังกล่าว พร้อมประกาศว่า บอยแบนด์กลุ่มดังกล่าวจะมีจำนวนสมาชิกทั้งสิ้นกว่า 12 คน และจะเปิดตัวต่อสาธารณชนในช่วงก่อนสิ้นปี นอกจากนี้ ยังได้กล่าวเน้นว่า บอยแบนด์กลุ่มนี้จะกลายเป็น ประตูสู่ความเป็นดาวแห่งเอเชีย (The Gateway to Stardom of Asia) ในขณะนั้น พวกเขาถูกเรียกขานว่า โอเวอร์ หรือ โอ.วี.อี.อาร์ (O.V.E.R.) ซึ่งย่อมาจาก "ยึดมั่นในท่วงทำนองแต่ละจังหวะ (Obey the Voice For Each Rhythm)" และในภายหลัง ได้กลายมาเป็น ซูเปอร์จูเนียร์ 05 ก้าวแรกของซูเปอร์จูเนียร์ในปัจจุบัน
ค.ศ. 2005 : เปิดตัวต่อสาธารณชน อัลบั้มเต็ม Super Junior 05
ซูเปอร์จูเนียร์ได้เปิดตัวและออกรายการโทรทัศน์ครั้งแรกที่สถานีเอสบีเอส ในรายการ "Inkigayo" หรือ "Popular Songs" เมื่อวันที่ 6 พฤศจิกายน ค.ศ. 2005 พร้อมกับการแสดงในเพลง "Twins (Knock Out)" ซิงเกิลแรกของพวกเขา ซึ่งภายหลังจากการแสดงครั้งนั้น ซูเปอร์จูเนียร์ได้รับกระแสตอบรับเป็นอย่างดีจากแฟนเพลง และด้วยเหตุนี้เองที่ทำให้ทางต้นสังกัดตัดสินใจที่จะออกวางขายอัลบั้มเต็มอัลบั้มแรกของซูเปอร์จูเนียร์ในวันที่ 5 ธันวาคม พ.ศ. 2548 โดยที่ก่อนหน้านี้นั้นซูเปอร์จูเนียร์ ได้ออกซิงเกิลพิเศษที่มีชื่อว่า "Show Me Your Love" ร่วมกับสมาชิกร่วมค่ายอย่างวงทงบังชินกิ‎ไปแล้ว เมื่อวันที่ 15 ธันวาคม ค.ศ. 2005
นอกจากความโด่งดังของซูเปอร์จูเนียร์ในประเทศเกาหลีใต้บ้านเกิดแล้ว พวกเขายังเป็นที่รู้จักในต่างประเทศอีกด้วยโดยเฉพาะในประเทศไทย ที่พวกเขาได้มีโอกาสไปร่วมงาน "พัทยามิวสิกเฟสติวอล 2006" เมื่อวันที่ 17 มีนาคม-19 มีนาคม ค.ศ. 2006 ที่ผ่านมา ซึ่งได้รับการตอบรับเป็นอย่างดี นอกจากนี้ในประเทศจีนเองพวกเขาก็มีเว็บไซต์ที่เหล่าแฟนคลับทำขึ้น
ค.ศ. 2006 : ซิงเกิล "U" และประสบความสำเร็จ
ในวันที่ 23 พฤษภาคม ค.ศ. 2006 เอสเอ็มเอนเตอร์เทนเมนต์ ตันสังกัดได้ประกาศสมาชิกคนที่ 13 คยูฮย็อน ทำให้ซูเปอร์จูเนียร์ประกอบด้วยสมาชิกทั้งหมด 13 คน และพวกเขาได้ออกซิงเกิลใหม่ที่มีชื่อว่า "U" โดยได้เปิดให้ดาวน์โหลดได้ที่เว็บไซต์ของ เอสเอ็มเอนเตอร์เทนเมนต์ ฟรี ในวันที่ 25 พฤษภาคม และ 29 พฤษภาคม ค.ศ. 2006 ตามลำดับ เพื่อตอบแทนแฟนเพลงที่ให้การตอบรับซูเปอร์จูเนียร์เป็นอย่างดี โดยมียอดดาวน์โหลดกว่า 400,000 ครั้งภายใน 5 ชั่วโมง และยอดดาวน์โหลดรวมกว่า 1.4 ล้านครั้ง
ซีดีซิงเกิล "U" ได้ออกวางจำหน่ายอย่างเป็นทางการในวันที่ 6 มิถุนายน ค.ศ. 2006 และสามารถขายได้กว่า 83,000 หน่วย
ค.ศ. 2007 : อัลบั้มเต็ม Don't Don
สืบเนื่องจากอุบัติเหตุทางรถยนต์ของสมาชิกในวง ทำให้โครงการสตูดิโออัลบั้มลำดับที่ 2 ของซูเปอร์จูเนียร์ต้องเลื่อนออกไปอย่างไม่มีกำหนด จนกระทั่ง Don't Don ได้รับการออกวางจำหน่ายในที่สุด เมื่อวันที่ 20 กันยายน ค.ศ. 2007 ซูเปอร์จูเนียร์ได้ร่วมกันขึ้นแสดงอีกครั้งเป็นครั้งแรกสำหรับการโปรโมทอัลบั้มชุดนี้ ที่รายการมิวสิกแบงก์ ทางสถานีKBS เมื่อวันที่ 21 กันยายน ค.ศ. 2007 และการแสดงในครั้งนี้ก็นับเป็นแรกที่ทั้ง 13 คนได้ขึ้นแสดงพร้อมกันในรอบ 1 ปีอีกด้วย
Don't Don เปิดตัวด้วยอันดับที่ 1 บนชาร์ตโดยภายใน 7 วันหลังออกวางจำหน่าย สามารถทำยอดจำหน่ายได้กว่า 60,000 หน่วย และหลังจากนั้น 3 เดือน Don't Don สามารถทำยอดจำหน่ายได้มากถึง 164,058 ชุด และกลายเป็นอัลบั้มที่ขายดีที่สุดของซูเปอร์จูเนียร์ นอกจากนี้ ยังรั้งอันดับ 2 ในชาร์ตอัลบั้มขายดีที่สุดในปี พ.ศ. 2550 เป็นรองแค่อัลบั้ม The Sentimental Chord ของSG wannabe ที่รั้งอันดับหนึ่ง ด้วยยอดขายที่นำอยู่ราว 26,940 ชุด
จากผลงานอัลบั้ม Don't Don ซูเปอร์จูเนียร์มีชื่อเข้าชิงรางวัลในงาน 2007 M.NET/KM Music Festival ซึ่งจัดขึ้นเมื่อวันที่ 17 พฤศจิกายน พ.ศ. 2550 ถึง 7 สาขา และสามารถคว้ารางวัลกลับบ้านได้ถึง 3 รายการ ได้แก่ Netizen Choice Award และ Mobile Popularity รวมไปถึงรางวัลใหญ่ที่สุดในงาน (แดแซง-Daesang) Best Artist of the Year. ซึ่งนับเป็นความสำเร็จอย่างสูงของซูเปอร์จูเนียร์และอัลบั้มชุดนี้ และจากความนิยมในตัวซูเปอร์จูเนียร์อย่างล้นหลามในประเทศไทย ทำให้ล่าสุด พวกเขาได้รับแต่งตั้งให้เป็นทูตกระชับความสัมพันธ์ระหว่างประเทศไทย-เกาหลีใต้ ในโอกาสครบรอบ 50 ปีของความสัมพันธ์อีกด้วย
ค.ศ. 2008 : ปีทองของซูเปอร์จูเนียร์และการบุกตลาดต่างประเทศ Super Show, ยูนิต ซูเปอร์จูเนียร์ เอ็ม
เอสเอ็มเอนเตอร์เทนเมนต์ เตรียมเปิดตัวกลุ่มย่อยกลุ่มใหม่ ในชื่อซูเปอร์จูเนียร์ ไชนา ท่ามกลางการประท้วงของเหล่าแฟนคลับ จนกระทั่งเมื่อวันที่ 3 เมษายน มีการแถลงข่าวของกลุ่มย่อยกลุ่มนี้ ภายใต้ชื่อ ซูเปอร์จูเนียร์ เอ็ม โดยตัวเอ็ม (M) ย่อมาจาก แมนดาริน ประกอบด้วยสมาชิกจากซูเปอร์จูเนียร์จำนวน 7 คนคือ หาน เกิง, ดงแฮ, คยูฮย็อน, รยออุก, ชีว็อน และอีก 2 คนที่เพิ่มเข้ามาเฉพาะยูนิตนี้ คือ เฮนรี และ โจว มี่ แล้วปี พ.ศ. 2554 ยูนิตแมนดาริน ได้เพิ่มสมาชิกจากวงซูเปอร์จูเนียร์อีก 2 คน คือ ซ็องมิน และ อึนฮย็อก
7 มิถุนายน ได้มีการเปิดตัวกลุ่ยย่อยใหม่อีกกลุ่มหนึ่งของซุปเปอร์จูเนียร์ ภายใต้ชื่อ ซูเปอร์จูเนียร์ แฮปปี้ (Super Junior Happy) ที่งาน 2008 Dream Concert โดยมีสมาชิกคือ อีทึก, คังอิน, อึนฮย็อก, ชินดง, ซ็องมิน และ เยซ็อง และ 35 ชั่วโมงหลังจากการจำหน่ายอัลบั้มก็สามารถทำยอดขายได้ถึง 3500 แผ่น และมียอดขายเพิ่มขึ้นเรื่อย ๆ ในขณะนี้ ซูเปอร์จูเนียร์ แฮปปี้ กำลังได้รับความนิยม และกระแสตอบรับอย่างดีจากแฟน ๆ
เมื่อวันที่ 2 สิงหาคม พ.ศ. 2551 ซูเปอร์จูเนียร์ได้เดินทางไปร่วมงาน เอ็มทีวี เอเชีย อวอร์ดส 2008 ที่จัดขึ้นที่เก็นติงไฮแลนด์ ประเทศมาเลเซีย พวกเขาได้ขึ้นแสดงเพลง "Mirror" "Don't Don" และ "A Man In Love" ซึ่งในงานนี้ ซูเปอร์จูเนียร์ได้รับรางวัล "ศิลปินยอดนิยมจากเกาหลี" อีกด้วย
ค.ศ. 2009 : Super Show 2, อัลบั้มเต็ม Sorry, Sorry
อัลบั้มลำดับที่ 3 ของซูเปอร์จูเนียร์ในชื่อ Sorry, Sorry ออกวางจำหน่ายเมื่อวันที่ 12 มีนาคม พ.ศ. 2552 โดยก่อนวางจำหน่ายอย่างเป็นทางการนั้น มียอดจองอัลบั้มกว่า 150,000 ชุด และซูเปอร์จูเนียร์ได้ขึ้นแสดงเพลง "Sorry, Sorry" ซิงเกิลแรกจากอัลบั้ม และเพลง "Why I Like You" ที่รายการมิวสิกแบงก์เพื่อประกาศถึงการกลับมา โดยท่าเต้นที่ใช้ในการแสดง รวมไปถึงในมิวสิกวิดีโอนั้น ได้รับการออกแบบโดยนิค แบส นักออกแบบท่าเต้นชื่อดัง
อัลบั้ม Sorry, Sorry ขึ้นอันดับหนึ่งในชาร์ตอัลบั้มขายดีของเกาหลีใต้ซึ่งมียอดจำหน่ายสูงถึง 200,000 ก๊อปปี้ ส่วนซิงเกิล "Sorry, Sorry" นั้นก็ขึ้นอันดับหนึ่งในชาร์ตเพลงเช่นกัน
นอกจากนั้น single ที่ 2 ของซูเปอร์จูเนียร์ เพลง It's you หลังจากเปิดตัวได้เพียง 1 สัปดาห์ ก็สามารถครองอันดับ 1 ในชาร์ตต่าง ๆ ของเกาหลีได้ เช่น รายการมิวสิกแบง ของ KBS
และรางวัล Channal [V] Thailand Top 50 of 2009 เพลง Sorry sorry ก็ได้ที่ 1 อีกด้วย และยังได้รางวัล Asian popular Artist จากเวที Seed Award ของประเทศไทย
และยังได้รางวัล Disk Daesang จากเวที Golden Disk Awards ประจำปี ค.ศ. 2009 ซึ่งถือเป็นงานมอบรางวัลที่ใหญ่ที่สุดแห่งปีและ Disk Daesang ยังเป็นรางวัลที่ใหญ่ที่สุดของงานอีกด้วย
ค.ศ. 2010 : Super Show 3, อัลบั้มเต็มBonamana
ได้รับการยืนยันจาก SM Entertainment ต้นสังกัดแล้วว่าซูเปอร์จูเนียร์จะกลับมาพร้อมผลงานอัลบั้มเต็มชุดที่ 4 ในเดือนพฤษภาคมนี้ จะออกทีเซอร์ในวันที่ 7 พฤษภาคม พ.ศ. 2553 มิวสิกวิดีโอเต็มวันที่ 10 พฤษภาคม พ.ศ. 2553 อัลบั้มเต็มจะจำหน่าย วันที่ 13 พฤษภาคม พ.ศ. 2553 โดยประกอบด้วยสมาชิกเข้าร่วม 10 คน ขาดคังอินซึ่งติดเกณท์ทหาร คีบ็อมที่ติดงานแสดง และหาน เกิงยังไม่สิ้นสุดคดีกับต้นสังกัด อัลบั้มนี้แม้จะขายได้กว่าแสนชุด แต่ในยอดดิจิตอลถือว่าไม่ประสบความสำเร็จนัก ซึ่งเป็นการพิสูจน์ว่าวงยังไม่เป็นที่รู้จักของคนทั่วไปนักและในประเทศไทยพวกเค้ายังประสบความสำเร็จด้วยการเป็นที่ 1 ของปีในชาร์ตเพลง Channal [V] Thailand Top 50 2010 โดยเพลง Bonamana ได้ที่ 1 ของปี ซึ้งเป็นปีที่สองติดต่อกันแล้วที่พวกเค้าได้ ที่ 1 เพลงแห่งปีติดต่อกัน และเพลงไตเติ้ลของอัลบั้มนี้ คือ Bonamana ก็ยังครองแชมป์อันดับหนึ่งติดต่อกันได้นานถึง 63 สัปดาห์บนเว็บไซต์เพลงออนไลน์ KKBOX ของไต้หวันอีกด้วย
แฟรงก์ กอร์แมน
'''แฟรงก์ เจ. กอร์แมน''' (เกิดเมื่อวันที่ 13 มิถุนายน ค.ศ. 1917 – เสียชีวิตเมื่อวันที่ 11 กันยายน ค.ศ. 1997) เป็นนักกฎหมายและเป็นนักการเมืองสหรัฐอเมริกา ซึ่งเป็นสมาชิกสภาผู้แทนราษฎรรัฐโอไฮโอ เขตที่ 55 ตั้งแต่วันที่ 3 มกราคม ค.ศ. 1965 จนถึงวันที่ 31 ธันวาคม ค.ศ. 1968 และในปี ค.ศ. 1968 กอร์แมนก็ได้เป็นวิปของพรรคเดโมแครต
ซูเปอร์จูเนียร์
ค.ศ. 2011 : Super Show 4, อัลบั้มเต็มชุดที่ 5 Mr.Simple
เมื่อวันที่ 20 กรกฎาคม พ.ศ. 2554 ทาง เอสเอ็มเอนเตอร์เทนเมนต์ ต้นสังกัดได้มีการเปิดตัวภาพทีเซอร์เดี่ยวของสมาชิกในอัลบั้มเต็มชุดที่ 5 โดยในวันดังกล่าวได้เปิดตัวภาพทีเซอร์ของ อึนฮย็อก หนึ่งในสมาชิกวงซึ่งในอัลบั้มนี้ได้เปลี่ยนสีผมของเขาเป็นสีบอล์นทอง และต่อมาได้มีการปล่อยภาพทีเซอร์ออกมาวันละภาพ ได้แก่ ดงแฮ, อีทึก, ชินดง และ คยูฮย็อน ในวันเดียวกัน ซ็องมิน, รยออุก, เยซ็อง, ชีว็อน และ ฮีช็อล ในวันเดียวกัน วันที่ 28 กรกฎาคม พ.ศ. 2554 ได้เผยภาพทีเซอร์กลุ่มออกมาด้วย
เพลง Mr.Simple สามารถอยู่อันดับ 1 บนชาร์ตรายการเพลงของเกาหลี Music Bank นานถึง 5 สัปดาห์ และยังอยู่อันดับ 1 บนชาร์ต KKBOX ของไต้หวันเป็นเวลานานถึง 44 สัปดาห์
นอกจากนี้ อัลบั้ม Mr.Simple สามารถทำยอดขายได้มากกว่า 500,000 ก๊อปปี้ และได้รางวัล Disk Daesang จากเวที Golden Disk Awards ประจำปี ค.ศ. 2011 อีกด้วย
ค.ศ. 2012 – 2013 : อัลบั้มเต็มชุดที่ 6 Sexy, Free & Single, Super Show 5
ทาง เอสเอ็มเอนเตอร์เทนเมนต์ ต้นสังกัดได้มีการเปิดตัวภาพทีเซอร์เดี่ยวของสมาชิกในอัลบั้มเต็มชุดที่ 6 เพลงจะปล่อยออกมาในวันที่ 1 กรกฎาคมเวลา 00.00 a.m. (KST) โดยก่อนหน้านี้ได้ปล่อยภาพทีเซอร์มาครบสิบคนแล้วโดยในอัลบั้มนี้ ฮีช็อลได้เข้ากรมและคังอินซึ่งออกจากกรมแล้วจึงได้กลับมาร่วมงานในอัลบั้มที่หกนี้
เพลง Sexy, Free & Single อยู่อันดับ 1 บนชาร์ต Music Bank เป็นเวลา 2 สัปดาห์ ในด้านยอดขายอัลบั้ม ซุปเปอร์จูเนียร์เป็นวงที่มียอดขายสูงสุดประจำปีติดต่อกัน 3 ปี ตั้งแต่ 2010-2012 นั่นก็คืออัลบั้ม Bonamana, Mr.Simple และ Sexy, Free&Single ซึ่งในอัลบั้มนี้สามารถทำยอดขายได้ 356,431 ก๊อปปี้ และหลังจากอัลบั้ม Sexy, Free & Single ถูกปล่อยออกมากในวันที่ 4 กรกฎาคม อัลบั้มก็ได้พุ่งขึ้นสู่อันดับ 1 ของชาร์ตอัลบั้ม Hanteo Chart, Hot Tracks และชาร์ตเพลงอื่น ๆ ในเกาหลีและเอเชียและไม่ใช่เพียงเรียลไทม์ชาร์ตและเดลี่ชาร์ต พวกเขายังสามารถคว้าอันดับ 1 ของวีคลี่ชาร์ตกับยอดขายอัลบั้มที่ล้มหลาม เป็นเครื่องการันตรีความนิยมอันล้มหลามในตัวบอยแบนด์กลุ่มนี้ได้เป็นอย่างดี บนเว็บของ billboard ในชาร์ตของยอดขายอัลบั้มประจำสัปดาห์ ยังปรากฏชื่อของอัลบั้ม Sexy, Free & Single อยู่ในอันดับที่ 3 ของอัลบั้มที่มียอดขายสูงสุดในสัปดาห์นี้ อีกทั้งยังขึ้นสู่อันดับหนึ่งของ Biggest Jump ด้วยการขึ้นสู่อันดับ 3 ได้ในการปรากฏชื่อเป็นชาร์ตครั้งแรก นับเป็นการยืนยันว่า ซุปเปอร์จูเนียร์เป็นบอยแบรนด์ที่มีการตอบรับอย่างล้นหลาม
นอกจากนี้ในปี พ.ศ. 2555 ซุปเปอร์จูเนียร์ยังได้รางวัล Disk Daesang จากเวที Golden Disk Awards ประจำปี ค.ศ. 2012 ซึ่งติดต่อกันเป็นปีที่ 2 และเป็นครั้งที่ 3 ที่ซุปเปอร์จูเนียร์ได้รางวัลนี้
ค.ศ. 2014 : Super Show 6, อัลบั้มเต็มชุดที่ 7 Mamacita
ซูเปอร์จูเนียร์ เปิดตัว Super Show 6 ในเดือนกันยายน ค.ศ. 2014 โดยมีจุดเริ่มต้นที่กรุงโซล พวกเขาประสบความสำเร็จในการแสดงคอนเสิร์ตที่เจมซิลอารีน่าตั้งแต่วันที่ 19 ถึง 21 กันยายน ค.ศ. 2014 และได้รับการจัดคอนเสิร์ตครั้งที่ 100 เมื่อวันที่ 21 กันยายน ค.ศ. 2014 ซูเปอร์จูเนียร์เป็นศิลปินชาวเกาหลีคนแรกที่ได้แสดงคอนเสิร์ต 100 คอนเสิร์ตทั่วโลก [106]
เมื่อวันที่ 27 ตุลาคมซุปเปอร์จูเนียร์เปิดตัวรุ่นพิเศษสำหรับ Mamacita คือ This is love มีทั้งหมด 13 เพลงรวม 9 เพลงจากอัลบั้มที่ 7 จัดใหม่ "This is Love (Stage Version)" รวมทั้งเพลงอื่นอีกสามเพลง This Is Love ได้รับการจัดอันดับเป็นอันดับหนึ่งในชาร์ตเรียลไทม์ของ Hanteo Chart, Sinnara Records และอื่น ๆ ทันทีที่ได้รับการปล่อยตัว
ค.ศ. 2015 – 2016 : อัลบั้มเต็มชุดพิเศษ Devil, Magic, ย้ายไปค่ายย่อย Label SJ
เมื่อวันที่ 8 กรกฎาคม พ.ศ. 2558 เอสเอ็มเอนเตอร์เทนเมนต์ ประกาศว่าเยซองจะเข้าร่วม ซูเปอร์จูเนียร์ อีกครั้งในอัลบั้มพิเศษ Devil ซึ่งได้รับการเผยแพร่ออนไลน์และในร้านค้าเมื่อวันที่ 16 กรกฎาคมเพื่อเฉลิมฉลองครบรอบ 10 ปีของกลุ่ม [109]เพลงฮิตอันดับ 1 ในชาร์ต iTunes ในกว่า 10 ประเทศและได้รับการยกย่องจาก Billboard ในฐานะกลุ่ม "Best single in years" [110] [111] [ แหล่งข้อมูลไม่น่าเชื่อถือ? ]นอกจากนี้ยังเป็นอัลบั้มที่ขายดีที่สุดในสัปดาห์ใน United World Charts อีกด้วย [112]
ซูเปอร์จูเนียร์ได้เปิดตัวเพลงของพวกเขาในระหว่างการแสดงคอนเสิร์ตซูเปอร์โชว์ 6 ในกรุงโซลอีกครั้งในช่วงสองวันนับจากวันที่ 11 ถึง 12 กรกฎาคมพวกเขาได้แสดงเพลงสี่เพลงจากอัลบั้มรวมถึงเพลงไตเติ้ล "Devil" "We Can", "Don't Wake Me Up " และ "Alright" [113]
เมื่อวันที่ 16 สิงหาคมซุปเปอร์จูเนียร์สองรางวัล "ศิลปินอินเตอร์เนชั่นแนล" และ "Fandom ที่ดีที่สุด" ในรางวัลวัยรุ่นเลือก [7]เมื่อวันที่ 18 สิงหาคมคิบอม (ที่ได้รับหายไปตั้งแต่ปี ค.ศ. 2009) ประกาศลาออกของเขาจาก เอสเอ็มเอนเตอร์เทนเมนต์ และซูเปอร์จูเนียร์ผ่านทาง Instagram [114]
ซัมเมอร์สแลม (1990)
ซัมเมอร์สแลม (1990) (SummerSlam (1990)) เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ เรสเซิลเมเนีย ครั้งที่ 6 จัดเมื่อวันที่ 27 สิงหาคม ค.ศ. 1990 ณ สนาม The Spectrum ในเมืองฟิลาเดลเฟีย, รัฐเพนซิลเวเนีย ,สหรัฐอเมริกา
ซูเปอร์จูเนียร์
ค.ศ. 2015 – 2016 : อัลบั้มเต็มชุดพิเศษ Devil, Magic, ย้ายไปค่ายย่อย Label SJ
เมื่อวันที่ 10 กันยายน ค.ศ. 2015 เอสเอ็มเอนเตอร์เทนเมนต์ ประกาศว่า ซูเปอร์จูเนียร์ ได้ปล่อยอัลบั้มชุดที่ 2 ครบรอบ 10 ปีของ Magicในวันที่ 16 กันยายนนี้โดยอัลบั้มนี้มีแผนที่จะขอบคุณแฟน ๆ ที่ชื่นชอบและให้การสนับสนุนกลุ่มนี้รวมถึง 10 เพลงที่ออกจำหน่ายก่อนหน้านี้ อัลบั้มต้นฉบับพิเศษปีศาจเช่นเดียวกับนำเดี่ยว "เวทมนตร์", "คุณ Got It", "โดโรธี" และ "Sarang ♥" รวม 14 แทร็ค มันเป็นอัลบั้มสุดท้ายที่ปล่อยออกมาก่อนที่อึนฮยอก, ทงเฮและซีวอนเข้ามาทหาร [115] [116] [ แหล่งข้อมูลที่ไม่น่าเชื่อถือ? ]
Aegisthidae
Aegisthidae เป็นสกุลของ Copepod ที่อยู่ในวงศ์ Harpacticoida.
ซูเปอร์จูเนียร์
ค.ศ. 2015 – 2016 : อัลบั้มเต็มชุดพิเศษ Devil, Magic, ย้ายไปค่ายย่อย Label SJ
ที่ 6 พฤศจิกายน ค.ศ. 2015 ครบรอบ 10 ปีของ ซูเปอร์จูเนียร์ ตั้งแต่เปิดตัวครั้งแรกของพวกเขา เอสเอ็มเอนเตอร์เทนเมนต์ ประกาศว่าซุปเปอร์จูเนียร์ได้เองจัดการฉลากพิเศษของพวกเขา SJ ฉลาก [117]เอสเอ็มกล่าวว่า“เราก่อตั้งขึ้น SJ ฉลากเพื่อให้ซูเปอร์จูเนียร์การสนับสนุนด้วยความเต็มใจของเราและเป็นระบบที่เหมาะสำหรับการจัดการกลุ่ม.” แม้ว่าป้ายใหม่จะมีส่วนเกี่ยวข้องกับเอสเอ็มก็จะเป็นอิสระและเครือรับผิดชอบในการบริหารซูเปอร์จูเนียร์ การผลิตอัลบั้มและทุกกลุ่มหน่วยและแต่ละกิจกรรม [118]
Aegisthidae
สปีชีส์ในสกุล ได้แก่:
ซูเปอร์จูเนียร์
ค.ศ. 2017 : อัลบั้มเต็มชุดที่ 8 PLAY, world tour, Super Show 7, and Replay
เมื่อวันที่ 27 กันยายน ค.ศ. 2017 เว็บไซต์ของ ซูเปอร์จูเนียร์ เริ่มนับถอยหลังไปวันที่ 6 พฤศจิกายนซึ่งเป็นวันครบรอบ 12 ของ ซูเปอร์จูเนียร์ และเป็นวันคัมแบ็คอัลบั้มที่ 8 ของพวกเขา ซูเปอร์จูเนียร์ กลับมาทำรายการวาไรตี้อีกครั้งชื่อรายการ " SJ Returns" รายการที่นำเสนอการทำงาน การวางแผน และการทำเบื้องหลังของอัลบั้ม 8 ให้แฟนคลับได้ติดตามก่อนจะปล่อยอัลบั้มเต็มออกมา โดยเริ่มออกอากาศเมื่อวันที่ 9 ตุลาคม ค.ศ. 2017 ไปจนถึงวันที่ 30 ตลาคม ค.ศ. 2017 และในวันเดียวกัน ซูเปอร์จูเนียร์ ได้ปล่อยมิวสิควีดีโอ เพลง "One More Chance" เป็นเพลง pre-release ก่อนที่จะปล่อยอัลบั้มเต็ม
เมื่อวันที่ 6 พฤศจิกายน ซูเปอร์จูเนียร์ แถลงข่าวเกี่ยวกับเกี่ยวกับอัลบั้ม "PLAY" อัลบั้มเต็มชุดที่ 8 ของพวกเขา ในวันเดียวกัน Music Video เพลง "Black Suit" ได้ถูกปล่อยออกมาและมียอดวิว 3 ล้านวิวภายใน 24 ชั่วโมง และหลังจากนั้นได้ปล่อยอัลบั้ม PAUSE ที่เกี่ยวเนื่องมาจากอัลบั้ม PLAY เป็นเวลาต่อมา
ในวันที่ 6 ธันวาคม ซูเปอร์จูเนียร์ ได้ปล่อยอัลบั้มญี่ปุ่น "On and On" ซึ่งเพลงนี้เป็นเพลงที่แต่งโดยซีวอน และในเดือนเดียวกันก็ได้เริ่มทัวร์คอนเสิร์ต Super Show 7 World Tour โดยเริ่มจากที่โซล ประเทศเกาหลีใต้                         วันที่ 15 - 17 ธันวาคม ค.ศ. 2017 ที่ Jamsil Indoor Stadium
ซูเปอร์จูเนียร์ ประกาศปล่อยอัลบั้ม repackage อีกครั้งในวันที่ 12 เมษายน ค.ศ. 2018 ต่อจากอัลบั้ม PLAY และ PAUSE ในชื่ออัลบัลบั้มว่า "REPLAY" และปล่อย Music Video เพลง "Lo Siento" เป็นเวลาต่อมา โดยเพราะนี้เป็นเพลงแนวใหม่ที่ไม่เคยทำมาก่อน เป็ยเพลงแนวลาตินป็อบเป็นผสมผสานกันระหว่างเพลงเกาหลีและเพลงละตินเป็นครั้งแรกในประวัติศาสตร์ซึ่งรวมทั้งหมด 3 ภาษา ภาษาเกาหลี สเปน และภาษาอังกฤษ ร่วมผลิตเพลงกับ Play-N-Skillz ผู้ที่เคยชนะรางวัลผู้ผลิตเพลงที่งานแกรมมี่อวอร์ดมาแล้ว และครั้งแรกกับการร่วมงานกับนักร้องสาวชาวสเปน Leslie Grace และเพลงนี้ได้สร้างสถิติใหม่ให้ ซูเปอร์จูเนียร์ อีกครั้งกับยอดวิว 3 ล้านภายใน 15 ชม. เปิดตัวที่ 1 บนชาร์ต iTunes 31 ประเทศ และครั้งแรกของศิลปินเคป็อบที่ขึ้นบนชาร์ต billboard latin
สมาชิก
ซูเปอร์จูเนียร์มีสมาชิกซึ่งทำงานอยู่เก้าคน: อีทึก, ฮีชอล, เยซอง, ชินดง, อึนฮยอก, ดงแฮ, ชีวอน, รยออุก, และ กยูฮยอน
แนวเพลงและสไตล์ทางดนตรี
ผลงานเพลงของซูเปอร์จูเนียร์นั้น อาจจะกล่าวได้ว่า เป็นแนว เค-ป๊อป อันเป็นแนวเพลงที่กำลังได้รับความนิยม เพลงในลักษณะนี้มักจะมีการผสมผสานกันระหว่างดนตรี ร็อค และ อาร์แอนด์บี เพิ่มเข้ามาด้วย ซิงเกิลเปิดตัวของพวกเขา "TWINS (Knock Out)" เป็นเพลงที่ถูกนำกลับมาร้องใหม่ หรือที่เรียกว่า เพลงคัฟเวอร์ ต้นฉบับเดิมเป็นของวง "Triple Eight" บอยแบนด์จากเกาะอังกฤษในชื่อเพลง "Knockout" ออกวางจำหน่ายในปี พ.ศ. 2546 ในฉบับของซูเปอร์จูเนียร์นั้นมีการเปลี่ยนแปลงสไตล์ของเพลงให้เป็นแร็ป-ร็อคที่หนักหน่วงยิ่งขึ้นกว่าเดิม ด้วยท่อนแร็ปที่เร็วขึ้น และเน้นเสียงเบสที่มีจังหวะรุนแรง ซิงเกิลต่อมา "Miracle" เป็นเพลงรักในแนวป๊อปที่เบาสบาย ส่วนซิงเกิล "U" อาจเรียกได้ว่า เป็นแนวเออร์บัน เพราะได้รับอิทธิพลของดนตรีอาร์แอนด์บีเข้ามาใช้มากขึ้น
ในอัลบั้มที่ 2 "Don't Don" ซิงเกิลเปิดอัลบั้มในชื่อเดียวกันนั้น เป็นเพลงร็อกที่หนักหน่วง บวกกับแร็ปและอาร์แอนด์บี และได้มีการนำเอาไวโอลินเข้ามาประกอบด้วย ในขณะที่ซิงเกิลที่ 2 อย่าง "Marry U" เป็นเพลงบัลลาด อาร์แอนด์บี นอกจากนี้ยังเพลงกึ่งฮิปฮอบอย่าง "A Man In Love" ซึ่งประกอบด้วยเครื่องดนตรีแบบเคาะให้จังหวะ เช่น djemba ของแอฟริกัน และ tabla ของอินเดีย
ฮีช็อล, ชินดง และอึนฮย็อก มีรายชื่อในฐานะผู้เขียนท่อนแร็ปในซิงเกิลร่วมระหว่างซูเปอร์จูเนียร์ และทงบังชินกิ อย่าง "Show Me Your Love" นอกจากนั้น อึนฮย็อก ยังมีชื่อในฐานะผู้เขียนท่อนแร็ปของซิงเกิล "U" อีกด้วย ในอัลบั้ม "Don't Don" สมาชิกหลายคนได้เริ่มมีบทบาทมากขึ้นในส่วนของการเขียนเนื้อเพลง อีทึก, ซ็องมิน, อึนฮย็อก และดงแฮ ร่วมกันเขียนเพลงในสไตล์ป๊อปชื่อ "I am" และอึนฮย็อกยังคงเป็นสมาชิกหลักที่มีบทบาทมากที่สุดในการเขียนและร้องแร็ปในอัลบั้มชุดนี้
ลักษณะเสียงและความสามารถในการขับร้อง
การที่ซูเปอร์จูเนียร์มีจำนวนสมาชิกที่มากถึง 13 คนนั้นย่อมหมายถึง การมีเสียงในลักษณะแตกต่างและหลากหลายช่วง สมาชิกบางคน โดยเฉพาะ เยซ็อง นั้นได้รับการยอมรับถึงความสามารถในการใช้เทคนิคโหนเสียงสูง อีทึก, ฮีช็อล, ฮันคยอง, ซ็องมิน, ดงแฮ และรยออุก จัดว่ามีเสียงอยูในช่วงแบริโทนขั้นสูง จนถึง ช่วงเทเนอร์ ในขณะที่คังอิน และชีว็อนมีเสียงอยู่ในช่วงแบริโทนที่ต่ำกว่า ส่วนชินดง, อึนฮย็อก, คีบอม และคยูฮย็อนนั้นมีเสียงอย่ในช่วงเบส
ในฐานะแร็ปเปอร์ของวง อึนฮย็อก, ชินดง, คีบอม,ฮีช็อลและดงแฮ ล้วนมีความสามารถในการสังเคราะห์จังหวะ และการขยับลิ้นที่รัวเร็ว
ข้อกังขาในเรื่องความสามารถ
ซูเปอร์จูเนียร์ถูกมองว่ายังขาดความสามารถในการขับร้องและยังถูกกังขาในเรื่องของการลิปซิง โดยในประเด็นดังกล่าวร้อนแรงยิ่งขึ้น หลังจากทางวงขึ้นแสดงในรายการ Music Core ทางสถานีโทรทัศน์เอ็มบีซี ของเกาหลีใต้ ซึ่งเป็นรายการสำหรับการแสดงสด ถึงแม้ว่าแฟน ๆ จะออกมาโต้แย้งว่า นั่นเป็นอาการเจ็บป่วยของฮีช็อลอันนำมาซึ่งความไม่พร้อมในการใช้เสียง (เพราะเขาได้ใช้เสียงในการทำโทนเสียงเอฟเฟคต์ในเพลง Don't don จนไอออกมาเป็นเลือดทุกครั้งที่แสดง) แต่นักวิจารณ์กลับมีความเห็นว่า คำอธิบายดังกล่าวฟังไม่ขึ้น โดยนักวิจารณ์มองว่า ในฐานะวงดนตรีที่มีสมาชิกจำนวนกว่า 13 คน อาการเจ็บป่วยของสมาชิกเพียงคนเดียวย่อมไม่อาจนำมาเป็นข้ออ้างได้ แต่อย่างไรก็ดี การถูกวิพากษ์วิจารณ์อย่างหนักนี้ ไม่ได้เป็นอุปสรรคต่อความนิยมของแฟนเพลงที่มีต่อซูเปอร์จูเนียร์ โดยยอดขายอัลบั้มยังดำเนินไปอย่างเป็นที่น่าพอใจ
และเพื่อเป็นการลบคำสบประมาท ในการขึ้นแสดงเพลง Don't Don เพื่อประกาศการกลับมาพร้อมกับอัลบั้มที่ 2 นั้น ซูเปอร์จูเนียร์ได้แสดงสดทั้งหมด โดยในทัวร์คอนเสิร์ตซูเปอร์โชว์ ได้มีการใช้ลิปซิ้งเพียง 6 เพลงเท่านั้น ซึ่งก็ได้รับคำวิจารณ์ในเชิงบวก
ก่อนและหลังการเปิดตัว
ก่อนการเปิดตัวของซูเปอร์จูเนียร์ สมาชิกหลาย ๆ คนได้เคยมีผลงานออกอากาศทางโทรทัศน์มาแล้ว อีทึกเป็นสมาชิกคนแรกที่เคยแสดงเป็นตัวประกอบในละครเรื่อง สงครามแห่งความรัก (All About Eve) ในปี พ.ศ. 2543 ฮีช็อล, ชีว็อน และคีบ็อม ต่างก็เคยแสดงละครอยู่บ่อยครั้ง โดยเฉพาะคีบ็อม เขาเคยแสดงละครถึง 4 เรื่อง นับตั้งแต่ซูเปอร์จูเนียร์เปิดตัวต่อสาธารณชนในปี พ.ศ. 2548
ชีว็อน เป็นสมาชิกคนแรกที่มีโอกาสได้รับบทบนจอเงิน ในปี พ.ศ. 2549 กับภาพยนตร์แนวประวัติศาสตร์ ทุนสร้างของฮ่องกง เรื่อง มหาบุรุษกู้แผ่นดิน (Battle of Wits) ในบทเหลียงชือ ซึ่งในภาพยนตร์เรื่องดังกล่าว ชีว็อนได้มีโอกาสร่วมงานกับนักแสดงชื่อดัง หลิวเต๋อหัวด้วย
ในปี พ.ศ. 2550 ฮีช็อล คังอิน และชินดง ได้ให้เสียงพากย์ในภาพยนตร์แอนิเมชันของฝั่งฮอลลีวู้ดเรื่อง อัลวินกับสหายชิพมังค์จอมซน (Alvin and the Chipmunks)
และในปี พ.ศ. 2551 คังอิน มีโอกาสได้รับเล่นภาพยนตร์ของเกาหลีใต้เรื่อง Romantic Comic (Pure Manhwa)  ร่วมกับนักแสดงชั้นนำของเกาหลีใต้คนอื่น ๆ เช่น  ยู จิ แท และ ลี ย็อน ฮี โดยออกฉายทั่วเกาหลีใต้เมื่อวันที่ 27 พฤศจิกายน พ.ศ. 2551
ปฏิบัติการจู่โจมหนุ่มสุดฮอต
สมาชิกของซูเปอร์จูเนียร์ (ยกเว้นกยูฮย็อน) ได้ร่วมเล่นในภาพยนตร์เรื่องแรกอย่างเป็นทางการในเรื่อง ปฏิบัติการจู่โจมสาวอีฟสุดฮอต (Attack on the Pin-Up Boys หรือ Flower Boys) ซึ่งจัดสร้างโดย เอสเอ็มพิกเจอส์
ปฏิบัติการจู่โจมหนุ่มสุดฮอต ออกฉายครั้งแรกเมื่อวันที่ 26 กรกฎาคม พ.ศ. 2550 ในประเทศเกาหลีใต้ ถึงแม้ว่า ตัวภาพยนตร์ได้รับคำวิจารณ์ในเชิงบวก แต่กระนั้น ยอดการขายบัตรเข้าชมกลับไม่เป็นไปตามที่ต้นสังกัดคาดหมายไว้ ถึงแม้ว่าจะทำรายได้ได้ดีในสัปดาห์แรกของการเข้าฉาย โดยนับว่าเป็นความผิดพลาดครั้งใหญ่ของ เอสเอ็มพิกเจอส์
แต่อย่างไรก็ดี เมื่อฉบับดีวีดีของ ปฏิบัติการจู่โจมหนุ่มสุดฮอต ออกวางจำหน่าย กลับขึ้นแท่นชาร์ตดีวีดีขายดีทั้งในและนอกเกาหลีใต้ โดยสามารถทำรายได้ให้กับ เอสเอ็มพิกเจอส์กว่า 8 พันล้านว็อน
สารคดี Super Junior: The Last Man Standing
วันที่ 18 มกราคม 2566 ได้มีการเผยแพร่ภาพยนต์สารคดี "SUPER JUNIOR: THE LAST MAN STANDING" ผ่านช่องทางสตรีมมิ่ง Disney+ เป็นเรื่องราวของซุปเปอร์จูเนียร์ตั้งแต่เป็นเด็กฝึก เริ่มเดบิวท์ สถานการณ์ต่าง ๆ ที่สมาชิกซุปเปอร์จูเนียร์พบเจอตลอดระยะเวลามากกว่า 15 ปี
กลุ่มย่อย
นับตั้งแต่ ซูเปอร์จูเนียร์ เปิดตัวเป็นต้นมา ทางวงได้แบ่งตัวเองออกเป็นกลุ่มย่อยทั้งสิ้น 4 ครั้ง จุดมุ่งหมายของ เอสเอ็มเอนเตอร์เทนเมนต์ ในการแบ่งซูเปอร์จูเนียร์ออกเป็นกลุ่มย่อยก็เพื่อเพิ่มขีดความสามารถในการทำกิจกรรมของทางวง ตลอดจนความหลากหลายของแนวเพลง
ซูเปอร์จูเนียร์ เค.อาร์.วาย.
ซูเปอร์จูเนียร์ เค.อาร์.วาย. (Super Junior K.R.Y.) ก่อตั้งขึ้นเมื่อเดือนพฤศจิกายน พ.ศ. 2549 ประกอบไปด้วยสมาชิกสามคนจากซูเปอร์จูเนียร์ได้แก่ คยูฮย็อน, รยออุก และเยซ็อง ซึ่งชื่อของกลุ่ม เค.อาร์.วาย. (K.R.Y.) ก็มาจากชื่อของพวกเขาทั้งสามนั่นเอง โดยกลุ่มนี้ จะมีการเน้นเพลงช้าที่ใช้พลังเสียงและความไพเราะของแต่ละคนได้อย่างยอดเยี่ยมจนโด่งดังไปทั่ว
ซูเปอร์จูเนียร์ เค.อาร์.วาย. ขึ้นแสดงสดเป็นครั้งแรกในรายการ มิวสิก แบงค์ ทางสถานีเคบีเอสของเกาหลีใต้ พวกเขาทั้งสามได้ร่วมร้องเพลงประกอบละครเรื่อง "Hyena" ทั้งสิ้น 3 เพลงรวมถึงเพลงหลักด้วย นอกจากนี้ ยังได้นำเพลงดังกล่าวเข้าบรรจุในเพลงประกอบละครอีกสองเรื่องคือ "Snow Flower" และ "Billy Jean Look at Me" อีกด้วย
ซูเปอร์จูเนียร์ เค.อาร์.วาย.แตกต่างจากกลุ่มย่อยกลุ่มอื่น ๆ ของซูเปอร์จูเนียร์ เนื่องจากซูเปอร์จูเนียร์ เค.อาร์.วาย. นั้นไม่ได้ออกอัลบั้มหรือซิงเกิลอย่างเป็นทางการ ผลงานที่ออกมาเป็นแค่อัลบั้มเฉพาะกิจและอัลบั้มเพลงประกอบละครแต่เพียงเท่านั้น แต่อย่างไรก็ดี มีการคาดหวังว่า ซูเปอร์จูเนียร์ เค.อาร์.วาย. จะออกซิงเกิลหรืออัลบั้มอีกครั้งในอนาคต
ซูเปอร์จูเนียร์ ที
ซูเปอร์จูเนียร์ ที (Super Junior-T) หรือ ซูเปอร์จูเนียร์ ทรอท (Super Junior-Trot) เป็นกลุ่มย่อยอย่างเป็นทางการลำดับที่ 2 ของซูเปอร์จูเนียร์ ก่อตั้งขึ้นเมื่อเดือนกุมภาพันธ์ พ.ศ. 2550 ประกอบไปด้วยสมาชิกจำนวนจำนวน 6 คนจากซูเปอร์จูเนียร์ ได้แก่ อีทึก (หัวหน้ากลุ่ม), ฮีช็อล, คังอิน, ชินดง, ซ็องมิน และอึนฮย็อก
เมื่อวันที่ 25 พฤศจิกายน พ.ศ. 2549 ก่อนหน้าการเปิดตัวอย่างเป็นทางการสามเดือน ซูเปอร์จูเนียร์ ที ได้ขึ้นแสดงสดเพลง "Don't Go Away" ในงาน M.NET/KM Music Festival ร่วมกับดงแฮ สมาชิกอีกคนของซูเปอร์จูเนียร์ ซึ่งนับเป็นการขึ้นแสดงสดเป็นครั้งแรกของทางกลุ่ม
ซูเปอร์จูเนียร์ ที เปิดตัวอย่างเป็นทางการต่อสาธารณชน เมื่อวันที่ 25 กุมภาพันธ์ พ.ศ. 2550 โดยการขึ้นแสดงซิงเกิล "Rokkugo!!!" และ "First Impress" ร่วมกับ Bang Shil Yi ซึ่งเป็นศิลปินเพลงเพลงทรอทผู้มีชื่อเสียงของเกาหลีใต้
เมื่อวันที่ 29 เมษายน พ.ศ. 2551 มีการประกาศว่า ซูเปอร์จูเนียร์ ที จะกลับมาพร้อมกับซิงเกิลอย่างเป็นทางการซิงเกิลที่ 2 แต่อย่างไรก็ดี ในภายหลัง ซูเปอร์จูเนียร์ เอช (Super Junior-H) หรือ ซูเปอร์จูเนียร์ แฮปปี้ (Super Junior-Happy) ซึ่งเป็นกลุ่มย่อยลำดับที่ 4 ของซูเปอร์จูเนียร์ได้ถูกเปิดตัวขึ้นมาแทน ทำให้โครงการ ซูเปอร์จูเนียร์ ทีถูกระงับไว้โดยไม่มีกำหนด
ซูเปอร์จูเนียร์ ที ขึ้นแสดงครั้งสุดท้ายก่อนการเปิดตัวของซูเปอร์จูเนียร์ เอช เมื่อวันที่ 17 พฤษภาคม พ.ศ. 2551ในพิธีเปิดงานเทศกาลดนตรีเกาหลีครั้งที่ 6 ที่นครลอสแอนเจลิส รัฐแคลิฟอร์เนีย ประเทศสหรัฐอเมริกา
ซูเปอร์จูเนียร์ เอ็ม
แต่เนื่องจากปัญหาในด้านสัญญากับทางค่ายต้นสังกัด ทำให้เกิดการเปลี่ยนแปลงสมาชิก อันได้แก่ หาน เกิง ได้ยกเลิกสัญญา และเปลี่ยนแปลงสมาชิกเป็น ซ็องมิน (เป็นหัวหน้ายูนิต), อึนฮย็อก, ดงแฮ, ชีว็อน, รยออุค, คยูฮย็อน และสมาชิกพิเศษจากจีน คือ เฮนรี และ โจว มี่
ซูเปอร์จูเนียร์ แฮปปี้
ซูเปอร์จูเนียร์ แฮปปี้  ( Super Junior-Happy )  หรือ ซูเปอร์จูเนียร์ เอช  ( Super Junior-H )  เป็นกลุ่มย่อยลำดับที่ 4 ของซูเปอร์จูเนียร์ ก่อตั้งขึ้นเมื่อเดือนมิถุนายน พ.ศ. 2551 ประกอบไปด้วยสมาชิกจากซูเปอร์จูเนียร์จำนวน 6 คนคือ อีทึก (หัวหน้ากลุ่ม), เยซ็อง, คังอิน, ชินดง, ซ็องมิน และ อึนฮย็อก โดยยูนิตนี้จะเน้นรูปแบบเพลงแบบสดใสน่ารัก และฟังสบาย อาทิเช่น เพลง Pajama Party ที่ออกแนวสดใสและแสดงออกถึงความน่ารักของสมาชิกอย่างปฏิเสธไม่ได้
แนวความคิดของการเพิ่มสมาชิกและ "เราต้องการ 13"
แต่สถานการณ์กลับยิ่งแย่ลงกว่าเดิม เมื่อภายหลังเอสเอ็มเอ็นเตอร์เทนเมนต์ได้กล่าวกับสื่อมวลชนว่า ซูเปอร์จูเนียร์ นั้นไม่ใช่กลุ่มถาวร ทั้ง ๆ ที่เคยได้ประกาศไว้เมื่อช่วงกลางปี พ.ศ. 2549 ในตอนที่เพิ่มสมาชิกคนที่ 13 กยูฮย็อน ว่าซูเปอร์จูเนียร์จะเป็นกลุ่มถาวร แฟน ๆ นับพันคนได้เขียนจดหมายไปยังผู้บริหารของเอสเอ็มเอ็นเตอร์เทนเมนต์เพื่อขอความชัดเจนในเรื่องนี้ แต่กลับไม่ได้รับคำตอบใด ๆ จนกระทั่งเมื่อวันที่ 3 พฤศจิกายน พ.ศ. 2550 กลุ่มแฟนคลับนับพันคน ได้ไปร่วมชุมนุมที่หน้าที่ทำการของเอสเอ็มเอ็นเตอร์เทนเมนต์ อีกครั้ง ในครั้งนี้ พวกเขาได้ร่วมร้องเพลงหลายเพลงของซูเปอร์จูเนียร์ และตะโกนคำว่า "เราต้องการ 13 (Only 13)" หรือในภาษาเกาหลีเป็นคำว่า ยอล เซ มย็อง
อุบัติเหตุทางรถยนต์เมื่อวันที่ 19 เมษายน 2550
เมื่อวันที่ 19 เมษายน พ.ศ. 2550 เวลาราว 00.20 น. สมาชิกในวงซูเปอร์จูเนียร์ ประกอบด้วย อีทึก อึนฮย็อก ชินดง คยูฮย็อน และผู้จัดการวงได้ประสบอุบัติเหตุทางรถยนต์ระหว่างเดินทางกลับมาจากการอัดรายการวิทยุ "Kiss The Radio" บนทางด่วน ใกล้แยกบริเวณสะพานทงจัก (Dongjak Bridge) โดยคนขับได้สูญเสียการควบคุมเครื่องยนต์ ก่อนที่รถจะเสียหลัก และพุ่งชนข้างถนน
วันที่ 13 ธันวาคม พ.ศ. 2557 การจัดงานแต่งงานของ อี ซองมิน
เมื่อวันที่ 13 ธันวาคม พ.ศ. 2557 เป็นวันจัดพิธีแต่งงานของอี ซองมิน หนึ่งในสมาชิกวงซุปเปอร์จูเนียร์ ซึ่งเจ้าสาวคือ คิม ซาอึน นักแสดงละครเพลง โดยพิธีแต่งงานจัดขึ้นที่โรงแรม The RAUM ในย่านยอกซัมดง กรุงโซล ภายในงานมีทั้งคนในครอบครัว เพื่อนสมาชิกวงซุปเปอร์จูเนียร์ และดาราที่เป็นที่รู้จักมากมาย โดยทั้งสองเผยถึงช่วงที่พบกันครั้งแรกที่งานละครเพลง "Three Musketeers" จนความสัมพันธ์พัฒนาขึ้นมา ทั้งคู่จึงเริ่มออกเดตกันช่วงฤดูร้อน ปี ค.ศ. 2014 แล้วแน่ใจในความสัมพันธ์จึงตัดสินใจแต่งงานใช้ชีวิตด้วยกันก่อนที่ซองมินจะเข้ากรมทหาร
อิมมูโนโกลบูลินเอ็ม
อิมมูโนโกลบูลินเอ็ม (immunoglobulin M, IgM) เป็นแอนติบอดีชนิดหนึ่งที่ถูกสร้างขึ้นได้ในสัตว์มีกระดูกสันหลัง เป็นแอนติบอดีที่มีขนาดโมเลกุลใหญ่ที่สุด และเป็นแอนติบอดีชนิดแรกที่ถูกสร้างขึ้นจากการตอบสนองของร่างกายต่อถูกกระตุ้นโดยแอนติเจน
รัฐนอร์ทแคโรไลนา
รัฐนอร์ทแคโรไลนา เป็นรัฐทางตะวันออกเฉียงใต้ของสหรัฐ ติดกับมหาสมุทรแอตแลนติก ในปี พ.ศ. 2543 รัฐนอร์ทแคโรไลนา มีประชากร 8,049,313 คน เมืองหลวงของรัฐคือ ราลี และเมืองที่สำคัญอื่นๆ ได้แก่ ชาร์ลอตต์ แชเปิลฮิลล์ คองคอร์ด และ เดอแรม ในรัฐนอร์ทแคโรไลนามีธุรกิจชั้นนำหลายบริษัทเช่น ไอบีเอ็ม ไบเยอร์ เรดแฮต ดูปองต์ โซนีอีริคสัน มหาวิทยาลัยที่มีชื่อเสียงในรัฐได้แก่ มหาวิทยาลัยนอร์ทแคโรไลนา มหาวิทยาลัยนอร์ทแคโรไลนาสเตต มหาวิทยาลัยดุ๊ก ทีมกีฬาที่มีชื่อเสียงได้แก่ แคโรไลนา แพนเทอส์ และ ชาร์ลอตต์ บอบแคตส์ ในทางทิศตะวันตกของรัฐมี อุทยานแห่งชาติเกรตสโมกีเมาน์เทน เป็นอุทยานแห่งชาติขนาดใหญ่ของสหรัฐ
อสังคะ
อสังคะ (อักษรโรมัน Asaṅga; อักษรเทวนาครี: असङ्ग; ภาษาทิเบต: ཐོགས་མེད།; ภาษาจีน: 無著) คณาจารย์ท่านสำคัญของพุทธศาสนานิกายโยคาจาร หรือนิกายวิชญานวาท ในประเทศอินเดีย ท่านอสังคะและท่านวสุพันธุ น้องชายต่างบิดาได้รับการยกย่องให้เป็นปรมาจารย์แห่งสำนักนิกายนี้ นอกจากนี้ ท่านทั้ง 2 ยังเป็นผู้เผยแผ่คำสอนแนวอภิธรรมที่สำคัญยิ่ง
ช่วงต้นของชีวิต
"มีหลักฐานบ่งชี้พอสมควรว่า เมื่อแรกอุปสมบทนั้นอสังคะสังกัดนิกายมหีศาสกะ และได้ซึมซับทัศนะเฉพาะของนิกายนี้มาไว้ในผลงานของท่านอยู่ไม่น้อยหลังจากที่ท่านได้กลายเป็นคณาจารย์ผู้ยิ่งใหญ่ของฝ่ายมหายานแล้ว โดยท่านได้ทำการริเริ่มพระอภิธรรมปิฎกของฝ่ายมหายานขึ้น ซึ่งเป็นของแปลกใหม่ของนิกายนี้"
จากบันทึกของพระถังซำจั๋ง ระบุว่า แรกเริ่มนั้น ท่านอสังคะเป็นพระในนิกายมหีศาสกะ ต่อมาเกิดความซาบซึ้งในคำสอนของฝ่ายมหายาน ขณะที่น้องชายต่างบิดาของท่านคือ ท่านวสุพันธุ แรกเริ่มนั้นเป็นพระในสังกัดนิกายวรวาทสตวาท แต่ต่อมาท่านแปลงเป็นฝ่ายมหายาน หลังได้พบกับ อสังคะพี่ชายของท่าน และหนึ่งในศิษย์ของท่านอสังคะ
ผลงานและคำสอน
ท่านอสังคะบำเพ็ญภาวนาอย่างจริงจังนานหลายปี กล่าวกันว่าในช่วงเวลานั้น ท่านมักเดินทางไปยังสวรรค์ชั้นดุสิตเพื่อสดับพระธรรมเทศนาของพระศรีอารยะเมตไตรย โพธิสัตว์ และกล่าวกันว่า ผู้ที่จะเดินทางไปยังสวรรค์ชั้นดุสิตนั้นจะต้องมีภูมิวิปัสนากรรมฐานขั้นสูง เรื่องราวตอนนี้ได้รับการบันทึกและถ่ายทอดโดยท่านปรมารถะ พระภิกษุชาวอินเดีย ซึ่งมีช่วงชีวิตระหว่างศตวรรษที่ 6 ทั้งนี้ พระถังซำจั๋งยังได้กล่าวถึงตำนานเกี่ยวกับเรื่องนี้เอาไว้ว่า
ท่านอสังคะรจนาผลงานเป็นจำนวนมาก โดยเฉพาะอย่างยิ่งหลักธรรมของนิกายโยคาจาร เช่นคัมภีร์โยคาจารภูมิศาสตร์ คัมภีร์มหายานสังเคราะห์ และอภิธรรมสมุจจัย เป็นอาทิ อย่างไรก็ตาม พุทธศาสนาสายจีนและทิเบตมีความเห็นขัดแย้งกันบางประการเกี่ยวกับผลงานของท่านอสังคะ ว่าชิ้นใดเป็นของท่านอย่างแท้จริง และชิ้นใดเป็นของพระเมตไตรย นอกจากนี้ ฝ่ายจีนและฝ่ายทิเบตยังไม่ลงรอยกันว่า คัมภีร์รัตนโคตรวิภาคเป็นงานรจนาของท่านอสังคะหรือไม่ ซึ่งฝ่ายทิเบตเห็นว่าใช่ ขณะที่ฝ่ายจีนเห็นว่าเป็นผลงานของท่านสถิรมติ หรือท่านสารมติ ซึ่งในประเด็นนี้ Peter Harvey นักวิชาการด้านศาสนาเห็นว่า ข้อเสนอของฝ่ายทิเบตมีความเป็นไปได้น้อยมาก ขณะที่ท่าน Walpola Rahula นักวิชาการฝ่ายเถรวาทที่ได้ศึกษางานของท่านอสังคะมีความเห็นว่า อภิธรรมสมุจจัยมีความคล้ายคลึงกับคัมภีร์ฝ่ายสุตันตะปิฎกมากกว่าคัมภีร์ฝ่ายอภิธรรมของฝ่ายเถรวาท
การบำเพ็ญภาวนา
มารดาของท่านอสังคะมีนามว่า ประติษศีล มีศรัทธาประสาทะในพุทธศาสนาอย่างแรงกล้ากับทั้งยังรู้ซึ้งในพระธรรมคำสอนยิ่งนัก เมื่อท่านยังเยาว์มารดาได้สั่งสอนสรรพวิชาคือศิลปศาสตร์ทั้ง 18 แขนงจนเชี่ยวชาญ กระทั่งเจริญวัยขึ้นมารดาได้ซักถามท่านอสังคะและท่านวสุพันธุว่า จะใช้ชีวิตเยี่ยงคฤหัสถ์ ด้วยการสมรสและรับภารกิจต่อจากผู้เป็นบิดา หรือว่าจะอุปสมบทเป็นพระภิกษุและกระทำกิจเกื้อหนุนสรรพสัตว์ทั้งหลาย ท่านอสังคะและพี่ชายตัดสินใจเป็นบรรพชิต
ท่านอสังคะพำนักอยู่ ณ อารามแห่งหนึ่ง เฝ้าเพียรศึกษาพระธรรมจนสามารถสาธยายพระธรรมนับพันๆ โศลกจนขึ้นใจ ท่านยังศรัทธาในพระศรีอารยะเมตไตรย โพธิสัตว์เป็นอย่างยิ่ง จึงดั้นด้นไปกระทำสมาธิภาวนาที่ภูปักษา เฝ้าทำกรรมฐานจดจ่อที่พระเมตไตรยโพธิสัตว์ หลังจากกำหนดจิตกรรมฐานนานถึง 3 ปี มิได้เกิดผลอันใด ท่านรู้สึกท้อแท้ใจจึงเริ่มคิดจะล้มเลิกการบำเพ็ญภาวนาเสีย
ขณะลงจากเขา ท่านแลเห็นกาตัวหนึ่งโผบินกลับรัง ขณะที่มันถลาใกล้ถึงรวงรังนั้นปีกของมันถูเข้ากับแผ่นหินของหน้าผาจนเกิดเป็นรอยขึ้น ด้วยความที่มันบินไปบินมาหลายครั้งหลายครา ท่านอสังคะเห็นดังนั้น จึงรำพึงว่า "เรามิควรท้อแท้ใจโดยง่าย ดูอย่างกาตัวนี้ โผบินไปมากลับรวงรัง จนปีกมันยังทำให้แผ่นผาเป็นรอยได้" คิดได้ดังนั้น ท่านจึงหวนกลับไปบำเพ็ญเพียรต่ออีก 3 ปี
แม้จะยากเย็นเพียงใดก็ตาม เวลาก็ผ่านไปอีก 3 ปี ท่านเกิดท้อแท้อีกครั้ง และดำเนินลงจากเขาเข้าไปยังหมู่บ้านใกล้ๆ กันนั้น แลเห็นชายชรากำลังฝนแท่งเหล็กกับเสื้อผ้าฝ้ายอันบางเบาเพื่อทำให้เป็นเข็ม และได้ทำสำเร็จมาแล้วหลายต่อหลายเล่ม ท่านจึงฉุกคิดว่า "แม้แต่การทำเรื่องเล็กน้อยเช่นนี้ยังต้องอาศัยความพยายามอย่างยิ่งยวด เราจึงควรอย่างยิ่งยวดยิ่งกว่าเพื่อบรรลุธรรม" จากนั้นท่านจึงหวนกลับไปบำเพ็ญเพียรอีก 3 ปี
ท่านอสังคะจึงรำพึงว่า เราควรใช้ลิ้นเขี่ยหนอนออกจึงจะควร แต่ในพลันที่ลิ้นของท่านสัมผัสกับสุนัข ร่างของมันแปรเปลี่ยนเป็นพระวรกายของพระศรีอารยะเมตรไตรย โพธิสัตว์ บังเกิดรัศมีแผ่นซ่านไปทั่วทุกสารทิศ ท่านอสังคะยินดีปรีดายิ่งนัก แต่เกิดความแคลงใจจึงซักถามพระโพธิสัตว์ผู้จะตรัสรู้เป็นพระอนาคตพุทธะว่า ข้าแต่พระโพธิสัตว์ ข้าพระองค์จึงต้องผ่านความทุกข์ลำเค็ญมากมาย แต่ไฉนกลับไม่แสดงพระองค์แก่ข้าเล่า?"
พระโพธิสัตว์ดำรัสตอบว่า "เราอยู่กับท่านเสมอมา แต่ที่ท่านมิอาจแลเห็นเรา ด้วยความเมตตาอันไพศาลของท่านต่อสุนัขอนาถา ยังให้อกุศลกรรมทั้งหลายของท่านถูกขจัดสิ้น จึงสามารถแลเห็นเราได้ในที่สุด หากท่านไม่เชื่อคำของเรา จงแบกเราขึ้นไหล่ แล้วไต่ถามใครๆ ดูว่า ได้แลเห็นสิ่งใดฤๅ"
ท่าอสังคะจึงแบกพระโพธิสัตว์ไว้บนเหนือไหล่ แล้วเดินตรงเข้าไปยังเมือง ตะโกนถามผู้สัญจรผ่านไปมาว่า ท่านกำลังแบกสิ่งใดอยู่ หากแต่มีเพียงเสียงหัวเราะเย้ยหยันว่าท่านเป็นคนบ้า เว้นแต่หญิงชราผู้เปี่ยมเมตตาอารีเท่านั้นที่ตอบว่า แลเห็นซากสุนัขตาย ส่วนทาสผู้ซื่อสัตย์ผู้หนึ่งกล่าวว่า แลเห็นเท้าของบุคคลหนึ่งบนไหล่ท่าน ในกาลต่อมา ทาสผู้นี้สำเร็จภูมิธรรมขั้นสูงเพียงแค่แลเห็นพระบาทของพระโพธิสัตว์
หลังจากสิ้นความสงสัยแล้วว่าเหตุที่ไม่อาจเห็นพระโพธิสัตว์เพราะกรรมของสัตว์โลกได้บดบังไว้ พระโพธิสัตว์ได้ไต่ถามท่านอสังคะว่า ท่าปรารถนาในสิ่งใด ท่านตอบว่า ปรารถนาจะประกาศพระสัทธรรมขององค์สมเด็จพระสัมมาสัมพุทธเจ้า พระโพธิสัตว์จึงเชิญท่านสู่สวรรค์ชั้นดุสิต โดยเกาะชายอาภรณ์ของพระโพธิสัตว์ไป
ท่านอสังคะศึกษาพระธรรมคำสอนบนสวรรค์ชั้นดุสิตนานถึง 50 ปี จึงหวนกลับคือนสู่มนุษย์ภูมิ และเผยแผ่พระธรรมคำสอนกระทั่งละสังขารในวัย 120 ปี
ปางสรงน้ำฝน
ปางสรงน้ำฝน เป็นพระพุทธรูปอยู่ในอิริยาบถประทับยืน ทรงห่มผ้าวัสสิกสาฎก (ผ้าอาบน้ำฝน) เฉลียงพระอังสา (บ่า) พระหัตถ์ซ้ายห้อยลงข้างพระวรกาย พระหัตถ์ขวายกขึ้นลูบที่พระอุระ (อก) เป็นกิริยาสรงน้ำฝน
ประวัติ
สมัยหนึ่งนครสาวัตถีเกิดความแห้งแล้ง ฝนฟ้าไม่ตกต้องตามฤดูกาล พืชผลได้รับความเสียหาย ขาดแคลนน้ำอุปโภคบริโภค มหาชนทั้งหลายต่างพร้อมใจกันมากราบทูลอาราธนาให้พระสัมพุทธเจ้าเสด็จออกสรงน้ำฝน ณ กลางแจ้งด้วยเชื่อในพุทธปาฏิหาริย์และพระมหากรุณาธิคุณอันหาที่สุดมิได้ พระพุทธองค์มีพระประสงค์จะอนุเคราะห์มหาชน จึงทรงผ้าวัสสิกสาฎก (ผ้าอาบน้ำฝน) แล้วเสด็จออกไปยืน ณ กลางแจ้ง แล้วทอดพระเนตรแลดูทิศทั้งหลาย ด้วยพุทธานุภาพ ทันใดนั้นมหาเมฆก็บังเกิดขึ้นเป็นอัศจรรย์ เกิดเสียงฟ้าร้องคำรามสายฟ้าแลบแปลบปลาบ พลันฝนก็ตกลงมาอย่างมากมาย ยังผลให้พระพุทธองค์สรงน้ำฝนกลางแจ้งได้สมพระประสงค์ มหาชนทั้งหลายได้อาบและดื่มกินอย่างสุขสำราญทั่วกัน
นิโคลัส เฟลมเมล
ชื่อเสียงในฐานะศิลานักปราชญ์หลังเสียชีวิต
ตามการนำสู่ผลงานของเขาและรายละเอียดเพิ่มเติมที่เพิ่มขึ้นนับแต่การตีพิมพ์ เฟลมเมลเป็นนักเล่นแร่แปรธาตุชาวยุโรปที่ประสบความสำเร็จที่สุด การกล่าวยืนยันสมัยใหม่ว่า การอ้างถึงเขาและงานเขียนของเขาปรากฏในตำราเล่นแร่แปรธาตุในคริสต์ศตวรรษที่ 16 อย่างไรก็ดี ไม่ได้เชื่อมโยงกับแหล่งไหนเป็นพิเศษ แก่นชื่อเสียงของเขาคือ เขาประสบความสำเร็จในเป้าหมายเวทมนตร์สองประการของการเล่นแร่แปรธาตุ คือ เขาสามารถประดิษฐ์ศิลานักปราชญ์ ซึ่งเปลี่ยนตะกั่วให้เป็นทอง และว่าเขากับภรรยา เพอรีแนล บรรลุความเป็นอมตะโดยการดื่มยาอายุวัฒนะ
ในวัฒนธรรมสมัยนิยม
1330 1418
ศิลานักปราชญ์
ศิลานักปราชญ์ (philosopher's stone, lapis philosophorum) เป็นสสารในวิชาการเล่นแร่แปรธาตุตามตำนานซึ่งกล่าวกันว่าสามารถเปลี่ยนโลหะฐาน (เช่น ตะกั่ว) ให้เป็นทองคำหรือเงิน บ้างเชื่อว่ามีสรรพคุณเสมือนเป็นน้ำอมฤต ทำให้คืนสู่วัยหนุ่มสาว และบรรลุความเป็นอมตะ ศิลานักปราชญ์ถือเป็นเป้าหมายสูงสุดในศาสตร์การเล่นแร่แปรธาตุตะวันตก ศิลานักปราชญ์เป็นสัญลักษณ์ใจกลางของการเล่นแร่แปรธาตุ โดยเป็นสัญลักษณ์แห่งความเป็นอริยสมบูรณ์ การเห็นแจ้ง และความเกษมสุข ความพยายามแสวงหาศิลานักปราชญ์เรียกว่า "มหากิจ" (Magnum opus)
ในศาสนาพุทธและศาสนาฮินดู จินตามณีเป็นวัตถุที่เทียบเท่ากับศิลานักปราชญ์
คุณสมบัติ
เชื่อกันว่าศิลานักปราชญ์มีคุณสมบัติทางเวทมนตร์หลายอย่าง คุณสมบัติที่มีการบอกเล่ากว้างขวางที่สุด คือ ความสามารถเปลี่ยนโลหะฐานให้เป็นทองคำหรือเงิน รักษาความเจ็บป่วยทุกประเภท และต่อชีวิตได้หากบริโภคศิลานักปราชญ์ส่วนเล็ก ๆ ผสมกับไวน์ คุณสมบัติอื่นมีกล่าวถึงได้แก่ การสร้างตะเกียงที่ลุกไหม้ชั่วกัลปาวสาน การเปลี่ยนผลึกธรรมดาให้เป็นอัญมณีมีค่าและเพชร ชุบชีวิตพืชที่ตายแล้ว การสร้างแก้วที่ยืดหยุ่นหรือนำมาตีเป็นแผ่นได้ หรือการสร้างโคลนหรือฮอมุงกุลุส (มนุษย์จำลอง)
รูปลักษณ์
มีคำบรรยายลักษณะของศิลานักปราชญ์หลากหลาย ตามตำราเล่นแร่แปรธาตุ ศิลานักปราชญ์มีสองประเภทซึ่งมีวิธีการเตรียมเกือบเหมือนกัน คือ สีขาว (สำหรับทำเงิน) และสีแดง (สำหรับทำทอง) ศิลาสีขาวเป็นรุ่นที่เสร็จสมบูรณ์น้อยกว่าศิลาสีแดง ตำราเล่นแร่แปรธาตุโบราณและสมัยกลางบางเล่มทิ้งคำใบ้ถึงรูปลักษณ์ทางการภาพที่ควรเป็นของศิลานักปราชญ์ โดยเฉพาะอย่างยิ่งศิลาสีแดง ศิลานักปราชญ์มักกล่าวขานกันบ่อยครั้งว่า จะมีสีส้ม (สีหญ้าฝรั่น) หรือแดงเมื่อบดให้เป็นผง หรือในรูปของแข็ง สีกลางระหว่างแดงกับม่วงแดง โปร่งใส คล้ายแก้ว เชื่อกันว่าศิลานักปราชญ์นั้นหนักกว่าทองคำ และละลายได้ในของเหลวทุกชนิด แต่ไม่ติดไฟ
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 97 กิโลกรัม บุคคลชาย
การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 97 กิโลกรัม บุคคลชาย เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 6-7 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 97 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
จันทนีย์ อูนากูล
จันทนีย์ อูนากูล หรือ จันทนีย์ พงศ์ประยูร (19 พฤษภาคม 2500 — ) เป็นนักร้อง นักแต่งเพลง โดยผลงานที่มีชื่อเสียงจากเพลง "สายชล" และ "ลองรัก"
จันทนีย์ เกิดที่กรุงเทพมหานคร เติบโตที่จังหวัดชลบุรี จบการศึกษาจากโรงเรียนวัฒนาวิทยาลัย โรงเรียนเตรียมอุดมศึกษา และศึกษาต่อที่คณะอักษรศาสตร์ จุฬาลงกรณ์มหาวิทยาลัย หลังจบการศึกษาเมื่อ พ.ศ. 2522 ได้เข้าทำงานที่บริษัทโฆษณา โอกิลวี่ แอนด์ เมเธอร์
ผลงานบันทึกเสียงชุดแรก ใช้ชื่ออัลบั้ม สายชล ประกอบด้วยเพลง สายชล, ลองรัก, เธอ, นกกับรถ, Memories ได้รับความนิยมสูงสุด ทำให้ได้รับรางวัลพระราชทานแผ่นเสียงทองคำ จากยอดขายสูงสุดในปี พ.ศ. 2525
ผลงาน
''สายชล (2524) ''เธอที่แสนดี (2526) ''สายไหม (2528) ''คิดถึงบ้างไหม? (2548)
Memories : touch the warmth once familiar (2551)
1     สายชล
2     เธอ
3     ดอกไม้
4     เพียงเผลอใจ
5    ลองรัก
6    หนึ่งเดียว
7   นกกับรถ
8   คิดถึงบ้างไหม ?
9   เธอที่แสนดี
10   ความปรารถนา
11   เพลงคนโสด
12   เวลา